Rikunarita-ORG/Wikinium huggingface dataset:
# Domain Name System

|  |
| --- |
| Der Artikl is im Dialekt **Obaboarisch** gschriem worn. |

S' **Domain Name System** (DNS) is as Adressbiachal in am IP-basiadn Netzwerk und damit a im Internet. Domit werd fia an Nama, z. B. *bar.wikipedia.org* a IP-Adress gfundn, in dem Foi *91.198.174.232*. S' is auf vui DNS-Serva vateilt, wovo koana olle Adressn kenna duad, aba jeda Serva mindestens oan andan Serva kinnt, den a Frong ko, wenn a sejba koa Antwort ned woas.

Fia a Vabindung in am IP-basiadn Netzwerk bracht ma ned unbedingt as DNS. Aba wenn ma mit Nama und ned mit de Nummern arban mecht is zwingend notwendig. Desweng is de IP-Adress vo am DNS-Serva oane vo de Grundeinstellunga vo am Rechner, dea zua am IP-basiadn Netzwerk gheart. De gheart mit am Standard-Gateway, da eigna IP-Adress und da Subnetzmaskn zua de Grunddaten, de am Rechner vo am DHCP-Serva zuagwiesn wern. Iablichaweis gibt ma zmindest zwoa DNS-Serva o.

## DNS-Serva

A DNS-Serva is eingle nua a Programm, des Ofrong sejba beantwortn oda an andane DNS-Serva weiterleitn ko. In da Umgangssproch werd a oft der Rechner auf dem des Programm lafft DNS-Serva gnennt. In Microsoft-Windows-Domänen is da DNS-Serva a Teil vom Domain-Controller.

## oanzlna Rechner

A oanzlna Rechner, dea an direktn Zuagang ins Internet hod, muaß de Adress vo zmindest oam effentlichn DNS-Serva kinna, sunst ko ma nua mit de IP-Adressn arban. Vom Internet-Anbieter wern oam dadafia zum Einrichtn de passndn Adressn gnennt.

## privats Teilnetz ohne eigna DNS-Serva

Do miaßn entweder de Adressn vo effentliche DNS-Serva an jedm Rechner eitrong wern, oda ma vateilt de Information iaba DHCP. De meistn Router, de ma vo Internet-Anbieter zua Vafiagung kriagt hom an DHCP-Serva, dea scho richtig eigstellt is.

## privats Teilnetz mit eignem DNS-Serva

Wenn ma an eigna DNS-Serva hod, miaßn do de Adressn vo de effentlichen DNS-Serva eitrong wern. Sunst ko der eigne DNS-Serva nua Frogn zua de Adressn vum eigna Netz beantwortn. De Adress vum eigna DNS-Serva muaß bei olle eigna Rechner vo Hand oda per DHCP eitrong wern. De Router, de in kloane Netzwerk fia de Vabindung zum Internet heagnumma wern kinnan oft a ois DNS-Serva arban. Fia aufwändigere Netzwerk richt ma iablichaweis an eigna Rechner ei, da unta andam de Roin vo am DNS-Serva iabanimmt. Fia'd Zuvalässigkeit bracht ma zmindest zwoa davo.
# Herefordshire

| Grafschofd Herefordshire |
| --- |
|

|  |
| --- |
|  Flagge |

 |
|

---

 |
| Herefordshire |
|

---

 |
| Stoot | Vaoanigts Kinireich |
| Landestei | England |
| Region | West Midlands |
|

---

 |
| Status | Zeremonieje Grofschoft und Unitary Authority |
| Ersterwähnung | 1051 |
|

---

 |
| Zeremoneje Grafschofd |
|

---

 |
| Unitary Authority |
| Vawoltungsbeheardn | Herefordshire Council |
| Vawoitungssiez | Hereford |
| ISO-3166-2 | GB-HEF |
| Flechn | 2.180 km² |
| Eihwohna | 192.107 |
| Stand | 30. Juni 2018 |
| ONS-Code | 00GA |
| GSS-Code | E06000019 |
| NUTS-Code | UKG11 |
| Website | www.herefordshire.gov.uk |
|

---

 |

**Herefordshire** [ˈhɛɹɪfədʃə] is a Grofschoft in da Region West Midlands in England. Herefordshire grenzd on de Grofschoftn: Shropshire im Noadn, Worcestershire im Ostn, Gloucestershire im Sidostn und on de walisischn Grofschoftn Gwent im Sidwestn und Powys im Westn.

## Gschicht

1974 woa's County mid da Grofschoft Worcestershire za da gmoasoma Grofschoft Hereford and Worcester vabundn worn. Za da domoing Zeid hom de: Distrikte South Herefordshire, Hereford und Tei vo Malvern Hills und Leominster af'm Gebiet vo da heiting Grofschoft bstondn.

Om 1. Aprui 1998 is de Vawoitungsrefom rickgängig gmochd und de Grofschoft in a eingstendigs Gebiet vo om Stodkroas ohne weitane Distrikte (Unitary Authority) iwafiahd worn. Da amtliche Nam vo da Unitary Authority lautd *County of Herefordshire*.

Herefordshire is a seah ländli pregde Grofschoft, de voa oim van Obstobau lebd.

## Gmoana

* Adforton
* Bacton, Blackwardine, Bromyard
* Edvin Loach, Eye
* Goodrich
* Hereford, Hoarwithy, Huntington
* Kilpeck, Kington, Kingstone
* Ledbury, Leominster
* Mansel Lacy, Marden, Marston, Marston Stannett, Marstow, Much Marcle
* Pembridge
* Ross-on-Wye
* Thornbury
* Welsh Bicknor, Whitbourne, Whitchurch

## Sengswiadigkeitn

* Dore Abbey
* Hampton Court
* Hereford Cathedral
* Malvern Hills

## Im Netz

 **Commons: Herefordshire** – Sammlung vo Buidl, Videos und Audiodateien
## Beleg

52.116666666667-2.7666666666667